98/235/EY: Komission päätös, tehty 11 päivänä maaliskuuta 1998, neuvoa-antavien komiteoiden toiminnasta yhteisen maatalouspolitiikan alalla



Virallinen lehti nro L 088 , 24/03/1998 s. 0059 - 0071



KOMISSION PÄÄTÖS, tehty 11 päivänä maaliskuuta 1998, neuvoa-antavien komiteoiden toiminnasta yhteisen maatalouspolitiikan alalla (98/235/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, sekä katsoo, että komission on tarpeen tuntea ammatinharjoittajien ja kuluttajien mielipiteet niiden yhteisten markkinajärjestelyjen ja niiden muiden alojen toiminnassa mahdollisesti esiintyvistä ongelmista, jotka kuuluvat yhteiseen maatalouspolitiikkaan, jäljempänä YMP, kaikkien ammattiryhmien, joita yhteiset markkinajärjestelyt ja yhteisen maatalouspolitiikan osana tehdyt päätökset suoranaisesti koskevat, sekä kuluttajien on voitava osallistua komission pyytämien lausuntojen laatimiseen, kyseiset ammatilliset järjestöt sekä jäsenvaltioiden kuluttajaryhmittymät ovat perustaneet järjestöjä Euroopan unionin tasolle ja voivat siis edustaa kaikkien jäsenvaltioiden kyseisiä ryhmiä, näiden tavoitteiden toteuttamiseksi on vuodesta 1962 lähtien tehdyillä komission päätöksillä (1) perustettu maatalouden neuvoa-antavia komiteoita, vuonna 1992 tapahtuneen yhteisen maatalouspolitiikan uudistuksen johdosta on osoittautunut tarpeelliseksi ryhmitellä tietyt komiteat uudelleen ja perustaa uusia komiteoita, neuvoa-antavien komiteoiden toimintaa koskevan tutkimuksen perusteella on todettu, että niiden toiminnan uudelleenjärjestäminen on mahdollista ja että näin ollen on muutettava tiettyjä menettelyjä ja määritelmiä, paikkojen jakautumista edustettuina olevien ryhmien välillä ja komiteoiden uudistamista koskevia yksityiskohtaisia sääntöjä, ja koska maatalouden neuvoa-antavia komiteoita koskevia säännöksiä on muutettu useita kertoja ja ne jakautuvat 27 eri säädökseen, niistä on tullut vaikeasti sovellettavia; tämän vuoksi ne olisi kodifioitava yhteen päätökseen, ON PÄÄTTÄNYT SEURAAVAA: 1 artikla 1. Perustetaan komission yhteyteen seuraavat neuvoa-antavat komiteat: - yhteisen maatalouspolitiikan neuvoa-antava komitea - peltokasvinviljelyn neuvoa-antava komitea - non-food-viljelyn ja kuitukasvinviljelyn neuvoa-antava komitea - kotieläintuotannon neuvoa-antava komitea - hedelmien, vihannesten ja kukkien neuvoa-antava komitea - erikoistuneen tuotannon neuvoa-antava komitea - metsien neuvoa-antava komitea, korkintuotanto mukaan lukien - maataloustuotannon laadun ja terveyttä koskevien kysymysten neuvoa-antava komitea - maaseudun kehittämisen neuvoa-antava komitea - maatalouden ja ympäristön neuvoa-antava komitea. 2. Komissio voi kuulla komiteoita kaikista yhteiseen maatalouspolitiikkaan, maaseudun kehittämistä koskevaan politiikkaan ja sen soveltamiseen liittyvistä ongelmista sekä erityisesti yhteisistä markkinajärjestelyistä ja komission niiden osana toteuttamista toimenpiteistä. 3. Kunkin komitean puheenjohtaja voi ilman eri toimenpiteitä tai jonkin komiteassa edustettuna olevan talous- ja yhteiskuntaelämän toimijaluokan pyynnöstä ehdottaa komissiolle komitean kuulemista sen toimialaan kuuluvassa asiassa. 2 artikla Komiteat muodostuvat seuraavien talous- ja yhteiskuntaelämän toimijaluokkien edustajista: maataloustuottajat, maatalousosuuskunnat, maatalous- ja elintarviketeollisuus, maataloustuotteiden ja elintarvikkeiden kauppa, maatalous- ja elintarvikealan työntekijät sekä kuluttajat. Erityistapauksissa voidaan nimetä muiden talous- ja yhteiskuntaelämän toimijaluokkien edustajia. Komiteoiden kokoonpano esitetään tämän päätöksen liitteissä. 3 artikla Komiteassa on enintään 40 jäsentä kyseisen alan tärkeyden mukaan, lukuun ottamatta yhteisen maatalouspolitiikan ja maaseudun kehittämisen neuvoa-antavia komiteoita, joissa on 60 jäsentä. Paikkojen lukumäärä ja niiden jakautuminen 4 artiklan 1 kohdassa tarkoitettujen eri eurooppalaisten järjestöjen välillä kussakin komiteassa vahvistetaan tämän päätöksen liitteissä. 4 artikla 1. Komissio nimeää komitean jäsenet sellaisten yhteisön tason talous- ja yhteiskuntaelämän järjestöjen ehdotuksesta, jotka on merkitty komission eturyhmärekisteriin. Kyseisten ammatillisten järjestöjen on parhaiten edustettava 2 artiklassa tarkoitettuja taloudellisia ryhmiä ja niiden toiminnan on liityttävä yhteiseen maatalouspolitiikkaan, yhteiseen markkinajärjestelyyn tai kyseiseen alaan. 2. Talous- ja yhteiskuntaelämän järjestöt ehdottavat komission pyynnöstä kutakin täytettävää paikkaa varten kolmea eri kansallisuutta olevaa ehdokasta. Ne ottavat ehdotuksia tehdessään huomioon oman alansa eri eturyhmien edut. 3. Komitean jäsenten toimikausi on viisi vuotta. Heidät voidaan nimetä uudeksi toimikaudeksi. Suoritetut tehtävät eivät oikeuta palkkioon. Viiden vuoden toimikauden päätyttyä komitean jäsenet pysyvät tehtävässään, kunnes heidän toimikautensa uusitaan tai heidän seuraajansa nimetään. Jos joku jäsenistä eroaa tai kuolee tai jos jäsentä ehdottanut järjestö pyytää uuden jäsenen nimeämistä jäsenen tilalle, uusi jäsen nimetään 1 kohdassa säädettyä menettelyä noudattaen. 4. Komissio julkaisee luettelon komitean jäsenistä tiedoksi Euroopan yhteisöjen virallisen lehden C-sarjassa aina, kun toimikausi uusitaan. 5 artikla 1. Komitean yhteyteen voidaan perustaa yksi tai useampi pysyvä ryhmä ja/tai yksi tai useampi asiantuntijaryhmä. Pysyvä ryhmä muodostuu komission asianomaisten talous- ja yhteiskuntaelämän järjestöjen ehdotuksesta nimeämistä edustajista tai asiantuntijoista. Se käsittelee säännöllisesti tietyn erityisalan kysymyksiä. 2. Komissio voi neuvoa-antavan komitean pyynnöstä muuttaa pysyvässä ryhmässä edustettuina olevien talous- ja yhteiskuntaelämän ryhmien koostumusta. 3. Neuvoa-antavan komitean pyynnöstä voidaan perustaa asiantuntijaryhmä. Se muodostuu komission kyseisiä talous- ja yhteiskuntaelämän järjestöjä kuultuaan nimeämistä alan asiantuntijoista. 4. Jos joku ryhmän jäsen ei voi osallistua kokoukseen, hänelle voidaan valita sijainen. Talous- ja yhteiskuntaelämän järjestö, johon estynyt jäsen kuuluu, tekee tarvittaessa ryhmän sihteeristölle ehdotuksen sijaisesta. 6 artikla 1. Kukin komitea valitsee komissiota kuultuaan keskuudestaan puheenjohtajan. Puheenjohtaja valitaan ensimmäisessä äänestyksessä läsnä olevien jäsenten kahden kolmasosan enemmistöllä ja myöhemmissä äänestyksissä läsnä olevien jäsenten yksinkertaisella enemmistöllä. Jos äänet menevät tasan, komissio huolehtii tilapäisestä puheenjohtajuudesta. Komitea voi määrätä puheenjohtajuuden vaihtumisesta toimikauden puolivälissä. 2. Kukin komitea valitsee kaksi varapuheenjohtajaa. Varapuheenjohtajat valitaan niiden talous- ja yhteiskuntaelämän toimijaluokkien edustajista, joihin puheenjohtaja ei kuulu. Vaali toimitetaan 1 kohdassa määrättyä menettelyä noudattaen. Kukin komitea voi samaa menettelyä noudattaen valita työvaliokunnan, johon kuuluu puheenjohtajan lisäksi yksi edustaja kustakin komiteassa edustettuna olevasta talous- ja yhteiskuntaelämän toimijaluokasta. Työvaliokunta valmistelee ja järjestää komitean työn. Yksi työvaliokunnan jäsen (esittelijä) laatii pöytäkirjan jokaisesta komitean kokouksesta. 3. Pysyvä ryhmä valitsee jäsentensä keskuudesta puheenjohtajan ja varapuheenjohtajan. Vaali toimitetaan 1 kohdassa säädettyä menettelyä noudattaen. Puheenjohtaja ja varapuheenjohtaja eivät saa kuulua samaan edustettuna olevaan talous- ja yhteiskuntaelämän toimijaluokkaan. Ryhmän puheenjohtaja laatii pöytäkirjan ja antaa tulokset tiedoksi kyseisen neuvoa-antavan komitean seuraavaa kokousta varten. 7 artikla 1. Ainoastaan komitean jäsenet tai heidän sijaisensa, komission edustajat sekä 3, 4 ja 6 kohdan mukaisesti kutsutut henkilöt saavat osallistua komitean kokouksiin tai olla niissä läsnä. 2. Ainoastaan ryhmän jäsenet tai heidän sijaisensa, komitean puheenjohtaja, komission edustajat sekä 4 ja 6 kohdan mukaisesti kutsutut henkilöt saavat osallistua ryhmän kokouksiin tai olla niissä läsnä. 3. Jos komitean jäsen on estynyt, järjestö tai järjestöt, joille on annettu paikka komiteassa, voivat nimetä sijaisen, joka on valittava komission yhteisymmärryksessä kyseisen järjestön tai järjestöjen kanssa vahvistamasta luettelosta. Tässä luettelossa olevien nimien lukumäärä on sama kuin kyseistä järjestöä tai kyseisiä järjestöjä edustavien jäsenten kokonaismäärä, ja enimmäismäärä on kymmenen. Komitean sihteeristölle on ilmoitettava sijaisen nimeämisestä vähintään kolme työpäivää ennen kokousta. 4. Sellaisen järjestön pyynnöstä, jolle on annettu yksi tai useampi paikka komiteassa tai ryhmässä, komitean tai ryhmän puheenjohtaja voi yhteisymmärryksessä komission kanssa kutsua järjestön pääsihteerin osallistumaan komitean kokoukseen tarkkailijana. Jos pääsihteeri on estänyt, hän voi kuitenkin luovuttaa tarkkailijapaikkansa nimeämälleen toiselle henkilölle. 5. Tarkkailijoilla ei ole puheoikeutta. Puheenjohtaja voi kuitenkin yhteisymmärryksessä komission kanssa antaa heille tämän oikeuden. 6. Sellaisen järjestön pyynnöstä, jolle on annettu yksi tai useampi paikka komiteassa tai ryhmässä, puheenjohtaja voi yhteisymmärryksessä komission kanssa kutsua yhden tai useamman asiantuntijan osallistumaan komitean tai ryhmän työhön, kun esityslistan aiheet ovat luonteeltaan hyvin teknisiä. Komissio voi omasta aloitteestaan kutsua kenet tahansa, jolla on erityistä asiantuntemusta jostakin esityslistaan merkitystä aiheesta, osallistumaan asiantuntijana komitean tai ryhmän työhön. Asiantuntijat osallistuvat kuitenkin ainoastaan sen asian käsittelyyn, joka on syynä heidän läsnäoloonsa. 8 artikla Kukin komitea tai pysyvä ryhmä voi yhteisymmärryksessä komission kanssa perustaa työryhmiä työnsä helpottamiseksi. 9 artikla 1. Komitea ja pysyvä ryhmä kokoontuvat yleensä komission toimipaikassa tämän kutsusta. Työvaliokunta kokoontuu sen puheenjohtajan yhteisymmärryksessä komission kanssa esittämästä kutsusta. 2. Komission asianomaisten yksiköiden edustajat voivat osallistua kaikkien komiteoiden, työvaliokuntien ja ryhmien kokouksiin. 3. Komissio huolehtii komiteoiden, työvaliokuntien ja ryhmien sihteeristön tehtävistä. 10 artikla Puheenjohtaja ilmoittaa 12 työpäivää ennen komitean kokousta komissiolle niistä asioista, jotka hän toivoo otettavan komitean esityslistalle. Komissio lähettää kokouskutsut ja esityslistan jäsenille kahdeksan työpäivää ennen kokousta mieluiten sähköisesti. 11 artikla 1. Komitea käsittelee asiat, joista komissio on pyytänyt lausuntoa. Asioista ei äänestetä. Pyytäessään komitean lausuntoa komissio voi asettaa määräajan, jonka kuluessa lausunto on annettava. Jos komitea hyväksyy pyydetyn lausunnon yksimielisesti, se laatii yhteiset päätelmät, jotka liitetään pöytäkirjaan. Komissio antaa komitean työn tulokset tiedoksi neuvostolle komitean pyynnöstä. 2. Komiteassa edustettuna olevien toimijaluokkien kannat merkitään pöytäkirjaan, joka toimitetaan komissiolle. 12 artikla Rajoittamatta perustamissopimuksen 214 artiklan määräysten soveltamista, komitean ja komitean alaisten ryhmien jäsenet sekä muut kokouksiin osallistuvat eivät saa ilmaista tietoja, jotka ovat tulleet heidän tietoonsa komitean tai edellä mainittujen ryhmien työssä, jos komissio ilmoittaa heille, että pyydetty lausunto tai esitetty asia on luottamuksellinen. Tällöin ainoastaan komitean ja edellä tarkoitettujen ryhmien jäsenet tai heidän sijaisensa sekä komission edustajat osallistuvat kokouksiin. 13 artikla Kumotaan komission päätökset 81/195/ETY, 87/70/ETY-87/93/ETY, 87/567/ETY ja 90/351/ETY. 14 artikla Tämä päätös tulee voimaan 1 päivänä huhtikuuta 1998. Tehty Brysselissä 11 päivänä maaliskuuta 1998. Komission puolesta Franz FISCHLER Komission jäsen (1) - Neuvoa-antavien komiteoiden perustamisesta tehdyt komission päätökset 87/70/ETY-87/93/ETY, 7. tammikuuta (EYVL L 45, 14.2.1987, s. 1). - Puuvillan neuvoa-antavan komitean perustamisesta tehty komission päätös 89/567/ETY, 20. lokakuuta 1989 (EYVL L 309, 26.10.1989, s. 39). - Siementen neuvoa-antavan komitean lainsäädännön lähentämiseen tarkoitetun erityisjaoston perustamisesta 16. maaliskuuta 1981 tehty komission päätös 81/195/ETY (EYVL L 88, 2.4.1981, s. 42). - korkin neuvoa-antavan komitean perustamisesta 29. kesäkuuta 1990 tehty komission päätös 90/351/ETY (EYVL L 172, 5.7.1990, s. 33). LIITE I YHTEISEN MAATALOUSPOLITIIKAN NEUVOA-ANTAVA KOMITEA 1. EDUSTETTUINA OLEVAT SOSIAALIS-TALOUDELLISET RYHMÄT (2 artikla) >TAULUKON PAIKKA> LIITE II PELTOKASVINVILJELYN NEUVOA-ANTAVA KOMITEA 1. EDUSTETTUINA OLEVAT SOSIAALIS-TALOUDELLISET RYHMÄT (2 artikla) >TAULUKON PAIKKA> 2. PYSYVÄT RYHMÄT JA NIIDEN KOKOONPANO a) Viljaa käsittelevä pysyvä ryhmä >TAULUKON PAIKKA> b) Öljy- ja valkuaiskasveja käsittelevä pysyvä ryhmä >TAULUKON PAIKKA> c) Kuivattuja rehuja käsittelevä pysyvä ryhmä >TAULUKON PAIKKA> d) Sokeria käsittelevä pysyvä ryhmä >TAULUKON PAIKKA> e) Riisiä käsittelevä pysyvä ryhmä >TAULUKON PAIKKA> f) Tärkkelystä käsittelevä pysyvä ryhmä >TAULUKON PAIKKA> LIITE III NON-FOOD-VILJELYN JA KUITUKASVINVILJELYN NEUVOA-ANTAVA KOMITEA 1. EDUSTETTUINA OLEVAT SOSIAALIS-TALOUDELLISET RYHMÄT (2 artikla) >TAULUKON PAIKKA> 2. PYSYVÄT RYHMÄT JA NIIDEN KOKOONPANO a) Uudistuvia energianlähteitä käsittelevä pysyvä ryhmä > TAULUKON PAIKKA> b) Puuvillaa käsittelevä pysyvä ryhmä >TAULUKON PAIKKA> c) Pellavaa ja hamppua käsittelevä pysyvä ryhmä >TAULUKON PAIKKA> LIITE IV KOTIELÄINTUOTANNON NEUVOA-ANTAVA KOMITEA 1. EDUSTETTUINA OLEVAT SOSIAALIS-TALOUDELLISET RYHMÄT (2 artikla) >TAULUKON PAIKKA> 2. PYSYVÄT RYHMÄT JA NIIDEN KOKOONPANO a) Maitoa käsittelevä pysyvä ryhmä >TAULUKON PAIKKA> b) Naudanlihaa käsittelevä pysyvä ryhmä >TAULUKON PAIKKA> c) Lampaan- ja vuohenlihaa käsittelevä pysyvä ryhmä >TAULUKON PAIKKA> d) Sianlihaa käsittelevä pysyvä ryhmä >TAULUKON PAIKKA> e) Siipikarjanlihaa ja munia käsittelevä pysyvä ryhmä >TAULUKON PAIKKA> LIITE V HEDELMIEN, VIHANNESTEN JA KUKKIEN NEUVOA-ANTAVA KOMITEA 1. EDUSTETTUINA OLEVAT SOSIAALIS-TALOUDELLISET RYHMÄT (2 artikla) >TAULUKON PAIKKA> 2. PYSYVÄT RYHMÄT JA NIIDEN KOKOONPANO a) Tuoreita hedelmiä ja vihanneksia käsittelevä pysyvä ryhmä >TAULUKON PAIKKA> b) Jalostettuja hedelmiä ja vihanneksia käsittelevä pysyvä ryhmä >TAULUKON PAIKKA> c) Kukkaviljelyä ja koristekasveja käsittelevä pysyvä ryhmä >TAULUKON PAIKKA> LIITE VI ERIKOISTUNEEN TUOTANNON NEUVOA-ANTAVA KOMITEA 1. EDUSTETTUINA OLEVAT SOSIAALIS-TALOUDELLISET RYHMÄT (2 artikla) >TAULUKON PAIKKA> 2. PYSYVÄT RYHMÄT JA NIIDEN KOKOONPANO a) Viininviljelyä käsittelevä pysyvä ryhmä >TAULUKON PAIKKA> b) Alkoholijuomia käsittelevä pysyvä ryhmä >TAULUKON PAIKKA> c) Oliiveja ja niistä saatavia tuotteita käsittelevä pysyvä ryhmä >TAULUKON PAIKKA> d) Mehiläishoitoa käsittelevä pysyvä ryhmä >TAULUKON PAIKKA> e) Humalaa käsittelevä pysyvä ryhmä >TAULUKON PAIKKA> f) Tupakkaa käsittelevä pysyvä ryhmä >TAULUKON PAIKKA> LIITE VII METSIEN NEUVOA-ANTAVA KOMITEA, KORKINTUOTANTO MUKAAN LUKIEN 1. EDUSTETTUINA OLEVAT SOSIAALIS-TALOUDELLISET RYHMÄT (2 artikla) >TAULUKON PAIKKA> LIITE VIII MAATALOUDEN LAADUN JA TERVEYTTÄ KOSKEVIEN KYSYMYSTEN NEUVOA-ANTAVA KOMITEA 1. EDUSTETTUINA OLEVAT SOSIAALIS-TALOUDELLISET RYHMÄT (2 artikla) >TAULUKON PAIKKA> 2. PYSYVÄT RYHMÄT JA NIIDEN KOKOONPANO a) Luonnonmukaista maataloutta käsittelevä pysyvä ryhmä > TAULUKON PAIKKA> b) Eläinlääkintää käsittelevä pysyvä ryhmä >TAULUKON PAIKKA> c) Kasvien terveyttä käsittelevä pysyvä ryhmä >TAULUKON PAIKKA> d) Maataloustuotteiden myynninedistämistä käsittelevä pysyvä ryhmä >TAULUKON PAIKKA> e) Eläinten hyvinvointia käsittelevä pysyvä ryhmä >TAULUKON PAIKKA> f) Siemeniä käsittelevä pysyvä ryhmä >TAULUKON PAIKKA> g) Rehuja käsittelevä pysyvä ryhmä >TAULUKON PAIKKA> LIITE IX MAASEUDUN KEHITTÄMISEN NEUVOA-ANTAVA KOMITEA 1. EDUSTETTUINA OLEVAT SOSIAALIS-TALOUDELLISET RYHMÄT (2 artikla) >TAULUKON PAIKKA> 2. PYSYVÄT RYHMÄT JA NIIDEN KOKOONPANO a) Maaseudun naisten asemaa käsittelevä pysyvä ryhmä > TAULUKON PAIKKA> LIITE X MAATALOUDEN JA YMPÄRISTÖN NEUVOA-ANTAVA KOMITEA 1. EDUSTETTUINA OLEVAT SOSIAALIS-TALOUDELLISET RYHMÄT (2 artikla) >TAULUKON PAIKKA>